2. számú melléklet

**ELSZÁMOLÓ ŰRLAP**

**Majosháza Község Önkormányzata által**

**2022. évben az egyesületek, sportegyesületek és alapítványok számára nyújtott támogatásokhoz**

**Támogatás nyilvántartási száma:** (A nyilvántartási számot az Önkormányzat tölti ki!) **…………../2022.**

**👓 *Kérjük, X-et tegyen a megfelelő kategóriához. Egyetlen kategóriát jelöljön csak meg. Más kategóriában való elszámoláshoz újabb űrlapot kell kitöltenie.***

|  |  |  |  |  |
| --- | --- | --- | --- | --- |
|  | Program- és rendezvénytámogatás |  |  | Működési támogatás |

|  |  |
| --- | --- |
| Támogatott egyesület, sportegyesület, alapítvány neve: |  |
| Elszámolást készítő személy neve: |  |
| Elszámolást készítő személy telefonszáma: |  |

1. A támogatási összeg: ……………..……... Ft
2. A támogatási összeg Támogatási szerződésben meghatározott felhasználhatósága: .…………………………………………………………………………………………………………………………….

*(A Támogatási szerződés 1.3. pontjában az adott támogatási kategóriára meghatározott vastagon szedett támogatási célt, kérjük ide másolni.)*

1. Elszámolás határideje szerződés szerint: **2023. január 15.**
2. Az elszámoláshoz csatolt számlák összesítése:

*(A számlák minden esetben a támogatott egyesület, sportegyesület, alapítvány nevére kell, hogy szóljanak és hitelesített másolat formájában kell azokat az elszámolás mellé csatolni! A táblázat sorai bővíthetőek.)*

|  |  |  |  |  |  |
| --- | --- | --- | --- | --- | --- |
|  | **Számla kibocsátója, sorszáma** | **Teljesítés időpontja** | **Elszámolás jogcíme: költségtípus megnevezése**  **a pályázati űrlap VI/2-es táblázata alapján** | **Bruttó összege**  **(Ft)** | **Megjegyzés** |
| 1. |  |  |  |  |  |
| 2. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 12. |  |  |  |  |  |
| 14. |  |  |  |  |  |
| 15. |  |  |  |  |  |
|  |  | **MINDÖSSZESEN:** | |  |  |

**Majosháza, 2022 ……………………………………………….**

**……………………………………**

**a támogatott szervezet képviselőjének aláírása**

**Záradék:**

*(A záradékot az Önkormányzat tölti ki.)*

1. ***Szakmai és pénzügyi ellenőrzés megállapításai:***

***A pénzügyi elszámolás rendben, az elszámolás lezárva.***

***Majosháza, 20…. ………………………***

***Majosháza Község Önkormányzatának Képviselő-testülete***

**2/A. melléklet**

**ELSZÁMOLÁSI SEGÉDLET**

**Az elszámolás módja, a teljesítés elfogadása, a szerződés módosítása**

A Támogatottat a támogatási összeg felhasználásával kapcsolatban **beszámolási kötelezettség terheli legkésőbb 2023. január 24. napjáig.** A támogatás felhasználását köteles a számviteli nyilvántartásaiban elkülönítetten kezelni, a folyósított összeggel kapcsolatos pénzügyi és egyéb dokumentumokat külön nyilvántartani.

**A támogatási összeg terhére kizárólag az 1.1. pontban meghatározott tevékenység megvalósításával közvetlenül összefüggő azon költségek számolhatóak el, melyek a célok megvalósítási időszakában merültek fel, és amelyek pénzügyi rendezése megtörtént.** **A költségek elszámolása belföldi költségszámlák alapján történhet.**

**A Támogatott jelen szerződés aláírásával kijelenti, hogy a támogatással fedezett költségek tekintetében általános forgalmi adó visszaigénylési jogosultsággal nem rendelkezik.**

A Támogatott a támogatott célok megvalósítása során a költségvetésből nyújtott támogatás terhére a kétszázezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is.

A szakmai beszámoló keretében a Támogatott köteles számot adni a szerződés céljának megvalósulásáról a szakmai teljesítést alátámasztó dokumentumok megküldésével.

A pénzügyi elszámolás keretében a Támogatott a következő dokumentumokat köteles a Támogatónak megküldeni:

* A Támogatott képviseletre jogosult vezetője által tett, cégszerűen aláírt nyilatkozat. A nyilatkozatnak tartalmaznia kell, hogy a források felhasználására a szerződésben meghatározott feltételek szerint a vállalt célok megvalósítása érdekében került sor, a felmerült költségek pénzügyi teljesítése megtörtént.
* A Támogatott köteles az elszámoláshoz a projekttel kapcsolatban keletkezett, elkülönítetten nyilvántartott számlákról cégszerűen aláírt számlaösszesítő(ke)t csatolni. A számlaösszesítő végösszegének egyeznie kell a támogatás összegével.
* A személyi juttatások és munkaadót terhelő járulékokra és szociális hozzájárulási adóra vonatkozóan cégszerűen aláírt összesítőt, mely tartalmazza
* az érintett, a feladat ellátásban részt vevő személyek nevét munkaszerződését, munkaköri leírás
* az illetmény bruttó összegét, a levont SZJA-előleget, TB-járulékokat, valamint a munkaadót terhelő járulékok és szociális hozzájárulási adó mértékét havonkénti kimutatásban jövedelemre vonatkozóan oly módon, hogy egy esetleges tételes ellenőrzés során a kifizetések egyértelműen azonosíthatóak legyenek.
* A Támogatott által teljesített pénzügyi kifizetéseket igazoló valamennyi dokumentum (átutalás esetén számlakivonat vagy számlatörténet, készpénzfizetés esetén a pénztári kiadási bizonylat, a 3.3 pont szerinti szerződés vagy megrendelő) hitelesített másolatát.
* Az elszámolás részét képező eredeti számlákat az alábbi záradékkal:

*„ ZÁRADÉK: A…….. iktatószámú Támogatói okirat /szerződés/ szerinti támogatás terhére elszámolva ………. Forint.”,*

és aláírással/bélyegző lenyomattal kell ellátni.

* Az elszámoláshoz leadott hitelesített számla másolatokat az elszámoló űrlap szerint sorszámozni kell.

3. számú melléklet

**Tisztelt Pályázók / Kérelmezők!**

2008. április 1. napján lépett hatályba a **közpénzekből nyújtott támogatások átláthatóságáról** **szóló** **2007. évi CLXXXI. törvény**, melynek rendelkezései nagyban érintik Önöket, illetve az Önök által képviselt szervezeteket is, ezért a törvény rendelkezéseiről az alábbi tájékoztatást adjuk Önöknek:

**A törvény hatálya kiterjed az Önkormányzat által akár pályázati úton, akár a pályázati út mellőzésével nyújtandó támogatásokra, úgy, hogy a támogatásokban nem részesülhet az a gazdasági társaság, alapítvány, társadalmi szervezet, egyház, szakszervezet, vagy ezek önálló jogi személyiséggel rendelkező szervezeti egysége, amelynek vezető tisztségviselője, az alapítvány kezelő szervének, szervezetének tagja tisztségviselője, a társadalmi szervezet, az egyház vagy a szakszervezet ügyintéző vagy képviseleti szervének a tagja vagy ezen személy közvetlen hozzátartozója a támogatásra irányuló döntés előkészítésben, illetve az arra vonatkozó döntés meghozatalában bármilyen módon részt vesz. A pályázati döntést megelőző konzultáción történő részvétel nem tartozik a kizárási körbe.**

**Ki van zárva a fentiek szerinti döntés-előkészítésből és döntéshozatalból az a társadalmi szervezet, egyház vagy szakszervezet vagy ezek önálló személyiséggel rendelkező azon szervezeti egysége is, amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal, vagy a pályázat kiírását megelőző öt éven belül párttal közös jelöltet állított bármely választáson.**

**Felhívjuk szíves figyelmüket arra is, hogy a Magyarország helyi önkormányzatairól szóló 2011. évi CLXXXIX. törvény 41.§ (4) bekezdés szerint:**

(4) A képviselő-testület - e törvényben meghatározott kivételekkel - hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.

**Ezen törvényhely értelmében, tehát a bizottságokra telepített átruházott hatáskörben meghozott döntésekben a teljes képviselő-testület érintett.**

A kizárás másik részben vonatkozik magára az Önkormányzatra is, amennyiben az Önkormányzat, nemzetiségi önkormányzat, vagy ezek közhasznú társaságai, illetve általa alapított gazdasági társaság vesz részt támogatásra irányuló pályázaton úgy a döntéshozatalban nem vehet részt a választókerületében vagy a projekt megvalósulásával érintett településen lakóhellyel rendelkező országgyűlési képviselő.

A támogatások körébe nem tartoznak bele a társadalombiztosítási pénzbeli és nem pénzbeli ellátások, a fogyatékos természetes személyeknek ezen élethelyzetre tekintettel nyújtott pénzbeli és nem pénzbeli ellátásokra, a családtámogatásokra, a természetes személyeknek a méltánylást érdemlő élethelyzetükre figyelemmel jövedelmük pótlása illetve kiegészítése érdekében nyújtott egyéb szociális pénzbeli, természetbeni és személyes jellegű ellátások. Nem tartoznak továbbá a támogatások körébe a regionális fejlesztési tanács által törvény előírása alapján nyújtott támogatások, valamint a Nemzeti Együttműködési Alap tanácsa és kollégiuma által elbírált pályázatokon nyújtott támogatások.

**A törvény hatálya alá tartozó és fent részletezett támogatásokra kiírt pályázatok esetében a pályázó / kérelmező köteles a pályázathoz csatolva írásban nyilatkozni arról, hogy nem esik a törvény által szabályozott korlátozás alá. Ezen nyilatkozat csatolása nélkül a pályázat / támogatási kérelem érvénytelen.**

A törvény értelmében a pályázatot / támogatási kérelmet befogadó szerv (esetünkben az Önkormányzat) Magyarország Kormánya által működtetett honlapon köteles:

- a pályázat / támogatási kérelem befogadását követő 5 napon belül közzétenni a pályázat / kérelem tárgyát és kiíróját, a pályázat benyújtóját, lehetőség szerint az igényelt összeget, valamint a 2007. évi CLXXXI. törvény 8. §-a szerinti érintettséget,

- 15 napon belül közzétenni a döntéshozó nevét – döntéshozó testület tagjait – és az elnyert támogatás összegét,

- a pályázatot / támogatási kérelmet befogadó szerv – a számlák és bizonylatok kivételével – közzétenni a benyújtott és elfogadott pályázati elszámolást.

Amennyiben az érintettséget megalapozó körülmény a pályázat / támogatási kérelem benyújtása után, de a támogatásról szóló döntés meghozatala előtt történik, úgy a pályázó / kérelmező köteles 8 munkanapon belül ennek a honlapon történő megjelenését kezdeményezni. Amennyiben ezt nem teszi meg, nem részesülhet támogatásban.

**A fentiekben részletezett szabályozás figyelmen kívül hagyása vagy elmulasztása esetén a törvény szankciókat helyez kilátásba az alábbiak szerint:**

- A törvény rendelkezéseinek nem megfelelő pályázatot / támogatási kérelmet ki kell zárni.

Ezt bárki kezdeményezheti, a kezdeményezésre a döntés meghozataláig van lehetőség.

- A támogatásról megkötött szerződés semmis, a folyósított támogatást a kedvezményezett egy összegben a folyósítás és a visszafizetés időpontja közötti késedelmi kamattal növelt összeget köteles visszatéríteni. A szerződés érvénytelenségének megállapítását, a döntéshozatalt követő 2 éven belül bárki írásban kezdeményezheti.

- Semmis az az átruházási szerződés, amellyel az érintett a pályázat / támogatás elszámolását követő két éven belül tulajdonrészt szerez – a nyilvános részvénytársaságban történő 5 %-os tulajdonrész kivételével – olyan gazdasági társaságban, amelyet abban a pályázati eljárásban nyilvánítottak nyertesnek, amelyben a döntéshozó részt vett a támogatási döntés meghozatalában.

**Tisztelt Pályázók / Kérelmezők!**

Kérjük, hogy a fenti tájékoztatásban foglaltakat a jövőben vegyék figyelembe, járjanak el e szerint. Tájékoztatásul közöljük, hogy az eljárásra vonatkozó részletes szabályok teljes körű megismerésére a pályázathoz csatoljuk a 2007. évi CLXXXI. törvényt és a végrehajtására kiadott 67/2008. (III.29.) Kormányrendelet teljes szövegét.

Tájékoztatjuk továbbá Önöket arról, hogy e tárgyban a teljességhez szükséges információk a [www.kozpenzpalyazat.gov.hu](http://www.kozpenzpalyazat.gov.hu) honlapon találhatók meg, többek között tartalmazva az alábbiakat is:

* nyilatkozat az összeférhetetlenségről, érintettségről
* kérelem az érintettség honlapon történő közzétételére
* excel sablon a befogadott pályázatok közzétételére történő megküldéshez.

**Külön és nyomatékosan felhívjuk szíves figyelmüket arra, hogy amennyiben az Önök által képviselt szervezet akár pályázóként, akár kérelmezőként fordul az Önkormányzathoz, úgy a pályázati űrlaphoz tartozó, illetve a támogatási kérelemhez kötelezően csatolandó nyilatkozaton kell nyilatkozniuk arról, hogy 2007. évi CLXXXI. törvény, valamint annak végrehajtására kiadott 67/2008. III. 29.) Kormányrendelet rendelkezéseit a pályázó / kérelmező magára nézve kötelezőnek tartja, az ezzel kapcsolatos tájékoztatást és az azt tartalmazó tájékoztató levelet átvette, egyúttal nyilatkozik arra nézve, hogy amennyiben a tájékoztatás és az abban foglalt figyelmeztetés ellenére a pályázó / kérelmező megsérti 2007. évi CLXXXI. törvényt, valamint annak végrehajtására kiadott 67/2008. III. 29.) Kormányrendelet rendelkezéseit, úgy annak jogkövetkezményeit köteles maga viselni.**

Kérjük, hogy a fentieknek megfelelően eljárni szíveskedjenek.

**Majosháza, 2022. február 9.**